**Zápisnica zo zasadnutia Vedeckej rady Ústavu etnológie a sociálnej antropológie SAV, v. v. i. a  prvej voľby členov Správnej rady (1. 2. 2022)**

**Zúčastnení:**

Volebného stretnutia sa zúčastnilo 22 z 25 oprávnených voličov ÚESA (vrátane 4 kandidátok) a Dr. Hana Kubátová (ako externá členka vedeckej rady).

**Priebeh:**

Prvé voľby členov do správnej rady ústavu organizované vedeckou radou ústavu sa uskutočnili online prostredníctvom platforiem Zoom (stretnutie) a Polys (samotná voľba) dňa 1. 2. 2022 od 9.00. Volebné stretnutie sa začalo prezentáciami 4 kandidátok, pokračovalo ich diskusiou s prítomnými a vyvrcholilo tajným hlasovaním, po ktorom tajomník vedeckej rady vyhlásil výsledky voľby. Vo voľbe hlasovalo 21 z 22 prítomných oprávnených voličov. Každá zo 4 kandidátok získala nadpolovičnú väčšinu zúčastnených voličov, pri žiadnej kandidátke nebol žiaden volič proti.

**Uznesenie:**

**Uznesenie č. 1/ 2022** – Do Správnej rady Ústavu etnológie a sociálnej antropológie SAV, v. v. i. boli dňa 1. 2. 2022 v tajnom hlasovaní organizovanom vedeckou radou ústavu nadpolovičnými väčšinami oprávnených voličov za členky zvolené nasledujúce kandidátky (v abecednom poradí, v zátvorkách podiely kladných zo všetkých zaslaných hlasov): Mgr. Branislava Kolesárová (18/21), Mgr. Soňa Gyárfáš Lutherová, PhD. (19/21), Mgr. MgA. Jaroslava Panáková, PhD. (20/21), PhDr. Monika Vrzgulová, CSc. (20/21).

Zapísal A. Belák: 1. 2. 2022 Overila A. Bitušíková: 1. 2. 2022